SGF เก็งกำไรคึก! 2 สัปดาห์วิ่งแล้ว 26% ลุ้นงบ Q3/61 โตต่อเนื่อง
SGF เก็งกำไรคึก! 2 สัปดาห์วิ่งแล้ว 26% ลุ้นงบ Q3/61 โตต่อเนื่อง-ปักธงปล่อยสินเชื่อใหม่ปีนี้ทะลุเป้า 1 พันลบ. โดย ณ เวลา 15.57 น. อยู่ที่ระดับ 1.75 บาท บวก 0.12 บาท หรือ 7.36% ด้วยมูลค่าซื้อขาย 117.24 ล้านบาท 
5 พ.ย. 2561

ผู้สื่อข่าวรายงานว่า บริษัท เอสจีเอฟ แคปปิตอล จำกัด (มหาชน) หรือ SGF ณ เวลา 15.57 น. อยู่ที่ระดับ 1.75 บาท บวก 0.12 บาท หรือ 7.36% ด้วยมูลค่าซื้อขาย 117.24 ล้านบาท ราคาหุ้นวิ่งแรงเกือบ 2 สัปดาห์ โดยนับตั้งแต่หุ้นยืนที่ระดับ  1.39 บาท เมื่อวันที่ 24 ต.ค.61 จนถึงล่าสุดหุ้นวิ่งแล้ว 25.89%

อนึ่งก่อนหน้านี้ นายวิวัฒน์ วิฑูรย์เธียร ประธานเจ้าหน้าที่บริหาร บริษัท เอสจีเอฟ แคปปิตอล จำกัด (มหาชน) หรือ SGF  เปิดเผยว่า แนวโน้มผลการดำเนินงานในไตรมาส 3/2561 คาดว่าธุรกิจสินเชื่อรายย่อยจะมีแนวโน้มเติบโตต่อเนื่อง คาดรายได้ส่วนใหญ่มาจากรายได้ของสินเชื่อรายย่อย
โดยในไตรมาส 2 มียอดปล่อยสินเชื่อรายย่อย 301.83 ล้านบาท สูงขึ้นกว่าไตรมาส 1/61 ที่ปล่อยได้ 122.32 ล้านบาท ในส่วนของไตรมาส 3 ทิศทางยังอยู่ในทิศทางที่ดี ทำให้คาดว่าสิ้นปีนี้ยอดปล่อยสินเชื่อใหม่อาจจะทะลุเป้า 1 พันล้านบาท
ขณะนี้ธุรกิจให้บริการสินเชื่อรถแลกเงินภายใต้แบรนด์ เช็คอิน เงินด่วน มีการเติบโตที่ดีต่อเนื่อง โดยเฉพาะในปี 2561 มีสัญญาณของการขยายตัวอย่างรวดเร็ว เนื่องจากความต้องการใช้สินเชื่อเพิ่มขึ้น รวมทั้งการขยายระบบตัวแทนอย่างต่อเนื่อง